laion/Wikipedia-Exotic huggingface dataset:
Albert Cornelis Baantjer

Albert Cornelis Baantjer (ka Appie Baantjer; 16. september 1923 – 29. august 2010) oli hollandi politseinik ja kriminaalromaanide autor. Tema teostes lahendab kuritegusid politseinik De Cock koos noore abilise Albert Vledderiga. Albert Cornelis Baantjer sündis Hollandis Urki linnas pere kolmanda lapsena. 1940. ja 1950. aastatel töötas mees politseinikuna. Esimene romaan "5 x 8 grijpt in! Politie-ervaringen uit de grote stad" ilmus 1959. aastal. De Cocki karjäär algas teoses "De Cock en een strop voor Bobby" (1964) ning järgnevatel aastatel on Amsterdami detektiiv peategelaseks 70 kriminaalloos. "De Cock ja vaikse surma vennad" – De Cock en de broeders van de zachte dood, 1979; eesti keeles: Tiritamm, 1999 Misdaadschrijver Appie Baantjer overleden. nu.nl/algemeen, 30 augustus 2010 Tiit Merisalu. De Cock. Täna televisioonis. Postimees, 3. november 1997
Johannes Victorinus Boretius

Johannes Victorinus Boretius (1645 Lyck – 1706 Venemaal vangistuses) oli Eesti vaimulik. Boretius sündis ajaloolisel Preisimaal Lyckis (praeguse haldusjaotuse järgi Ełkis Warmia-Masuuria vojevoodkonnas Poolas). Ta õppis usuteadust (immatrikuleeriti 12. aprillil 1669) Königsbergi ülikoolis. Ordineeriti 13. märtsil 1680 õpetajaks. Ta oli aastatel 1680–1684 Anna koguduse adjunktõpetaja, aastatel 1684–1696 oli ta Saarde Katariina koguduse õpetaja. Aastatel 1696–1701 oli ta Rõuge Maarja koguduse õpetaja, hooldas 1701. aastal ka Vastseliina Katariina kogudust (kui pastor Thiele Venemaale vangi viidi). Viidi Põhjasõja alguses 1701. aastal Venemaale vangi, kus ta 1706. aastal suri. Boretius oli kaks korda abielus. Tema esimese naise Anna Sophia isa Matthias Siegmann oli Haapsalu Püha Johannese koguduse õpetaja ja Anna koguduse abiõpetaja. Die evangelischen Prediger Livlands bis 1918. Böhlau Verlag Köln, Wien 1977 Liivi Aarma Põhja-Eesti vaimulike lühielulood 1525–1885 Tallinn 2007
Urk

Urk on linn Hollandis Flevolandi provintsis. Urki on kirjalikult esimest korda mainitud 10. sajandil, kui piirkond oli veel saar. Enne Flevolandi asutamist kuulus Urk aastatel 1792–1950 Põhja-Hollandi ja 1950–1986 Overijsseli provintsi. Peamine majandusharu on kalandus. Statistics Netherlands  Urk – pildid, videod ja helifailid Wikimedia Commonsis Linna koduleht
Johannes Üksi

Johannes Üksi (14. detsember 1891 Vardi vald, Harjumaa – 10. august 1937 Tallinn) oli eesti prosaist ja näitekirjanik. Ta töötas muu hulgas Estonias näitleja ja jooksupoisina. Aastal 1918 oli ta Toompea lossi komandant. Saksa okupatsioonivõimud mõistsid ta relvade varjamise eest surma, kuid karistus asendati sunnitööga. Johannes Üksi peateos on deliiriumi ja spiritismi vahel kõikuvad nägemuslikud proosapalad kogus "Kummalised novellid. I" (1923). Eluloolist ainest sisaldab mälestusteraamat "Surma!" (1918). Toomas Haug. "Üksi immatrikuleerimine", Looming 2002, nr 2. Maarja Vaino. "Johannes Üksi, tegelane kirjanduse mitteteadvusest" https://www.ra.ee/dgs/_purl.php?shc=ERA.495.7.6898:1
Marie Hunt

Marie Hunt (sündinud Marie Pulst; 7. aprill (vkj 25. märts) 1893 Reiu vald – 7. mai 2000 Vaskrääma) oli pikaealine eestlane. Kolmandasse sajandisse.Ligemale sajal 19. sajandil sündinud eestlasel on haruldane võimalus elada kolmes sajandis[alaline kõdulink], Postimees, 7. september 1999
Cyprien Richard

Cyprien Richard (sündinud 27. jaanuaril 1979 Thonon-les-Bainsis) on Prantsusmaa mäesuusataja. Richard osales esimest korda maailma karikasarjas 17. detsembril 2000 Val-d'Isère'is suurslaalomis. Esimesed punktid MK-etapil sai ta 2. detsembril 2007 Beaver Creekis suurslaalomis, kui oli 24. kohal. Poodiumile jõudis Richard esimest korda 14. märtsil 2008 Bormios suurslaalomis, kui sai 3. koha. Esimese etapivõidu sai Richard 2010.–2011. aasta maailma karikasarjas 8. jaanuaril 2011 Adelbodenis suurslaalomis. Esikohta jagas ta Aksel Lund Svindaliga. 2011. aasta maailmameistrivõistlustel Garmisch-Partenkirchenis võitis Richard võistkonnavõistluses kuldmedali ja suurslaalomis hõbemedali. 2011 Garmisch-Partenkirchenis maailmameister võistkonnavõistluses hõbemedal suurslaalomis Cyprien Richard on osalenud (seisuga 19. veebruar 2011) 41 MK-etapil ja jõudnud poodiumile 4 korda, millest 1 korral kõige kõrgemale astmele. Cyprien Richard FIS-i kodulehel (inglise)
Bakteriaalne endokardiit

Bakteriaalne endokardiit on pahaloomuline südame sisekestapõletik. Selle põhjustajaks on streptokokid ja harvemini teised pisikud, nagu stafülokokk, pneumokokk või gonokokk.
Philipp Schörghofer

Philipp Schörghofer (sündinud 20. jaanuaril 1983 Salzburgis) on Austria mäesuusataja. 2003. aasta juunioride maailmameistrivõistlustel 7. märtsil 2003 Serre Chevalieris sai Schörghofer suurslaalomis pronksmedali. 2009. aasta maailmameistrivõistlustel Val-d'Isère'is oli ta suurslaalomis neljateistkümnes ja 2010. aasta taliolümpiamängudel Vancouveris kaheteistkümnes. 2011. aasta MM-il Garmisch-Partenkirchenis sai Schörghofer võistkonnavõistluses hõbemedali ja suurslaalomis pronksi. 2011 Garmisch-Partenkirchenis hõbemedal võistkonnavõistluses pronksmedal suurslaalomis 2013 Schladmingis maailmameister võistkonnavõistluses 2015 Beaver Creekis maailmameister võistkonnavõistluses 2003 Serre Chevalieris pronksmedal suurslaalomis Philipp Schörghofer on osalenud (seisuga 23. jaanuar 2015) 71 MK-etapil ja jõudnud poodiumile 4 korda, millest 1 korral kõige kõrgemale astmele. Philipp Schörghoferi koduleht Philipp Schörghofer FIS-i kodulehel (inglise)
GU

Nimel Gu ja sõnal või lühendil "gu" on mitu tähendust: Gu, perekonnanimi Gu maakond Hiinas Shanxi provintsis Linfen Shi's Gu, jumal Haiti ja joruba mütoloogias "Gu", ansambli Anestesia album gu ehk ku, vanaaegne hiina jooginõu gu ehk bangu, hiina trumm gu, hiina mürk gu, haldusüksus Seoulis gu ehk gue ehk gju, Shetlandi saarte viiul gu, gudžarati keele ISO 639-1 kood .gu
Cambria mäed

Cambria mäed [kämbriə] on Suurbritannias Walesi keskosas asuv põhja–lõunasuunaline mäestik. Selle kõrgeim tipp on Pen Pumlumon Fawr (inglise keeles Plynlimon, kõrgus 752 meetrit). Mäestik on tekkinud Paleosoikumi aegkonnas Kambriumi ajastul toimunud mäetekkeprotsessi tulemusena Siluri ja Ordoviitsiumi settekivimitest.
Maavitsalised

Maavitsalised (Solanaceae) on kaheiduleheliste taimede sugukond mailaselaadsete (mõne süsteemi järgi maavitsalaadsete) seltsis. See on mittetäielik nimekiri maavitsaliste sugukonda arvatud perekondadest: Anthocercis – vaiguvits Atropa – belladonna Browallia – brovallia Brunfelsia – brunfelsia Capsicum – paprika ehk punapipar Cestrum – tsestrum Cyphanthera Datura – ogaõun Duboisia – emukoole Fabiana Goetzea Hyoscyamus – pöörirohi Jaltomata Lycianthes – kartulipõõsas Lycium – taralõng Lycopersicon – tomat Nicotiana – tubakas Nierembergia – niirembergia Nolana – nolana Petunia – petuunia Physalis – füüsal Physochlaina – vullrohi Salpiglossis – trompetlill Schizanthus – libliklill Scopolia – skopoolia Solandra – kuldkarikas Solanum – maavits Eesti pärismaistest taimedest kuulub sellesse sugukonda vaid harilik maavits (Solanum dulcamara).
Laura Leighton

Laura Diane Leighton (sündinud 24. juulil 1968) on Ameerika Ühendriikide näitleja. Ta mängis Sydney Andrewsi 1990. aastate teleseriaalis "Melrose Place". Leighton on abielus oma "Melrose Place'i" kaasnäitleja Doug Savantiga, kellega tal on kaks last.
Andreas Patricius

Andreas Patricius Nidecius (ka Andreas Patricki Nidecki, poola Andrzej Patrycy Nidecki; leedu Andriaus Patricijaus Nideckis; läti Andreass Patrīcijs Nideckis; 27. november 1522 Oświęcim, Krakówi vojevoodkond, Rzeczpospolita – 2. jaanuar 1587 Volmari linnus, Valmiera) oli poola humanist, filoloog ja katoliiklik vaimulik. Ta õppis Padova ülikoolis, oli Poola kuninga Zygmunt II Augusti sekretär (1560), Varssavi, Sandomierzi ja Krakówi toomhärra, praost Varssavis (1579), ülemdiakon Vilniuses ja Poola ajal Liivimaal jesuiitide loodud katoliku kiriku Võnnu piiskopkonna piiskop (1585–1587). Ta on maetud Jaani kirikusse Cēsises, kus asub ka tema portreega hauakivi. Andreæ Patricii Nidecici, Archidiaconi Vilnae, Parallela Ecclesiæ Catholicæ cum hæreticorum Synagogis : sive causæ, quibus permoti plerique nostris temporibus, sectas hæreticorum deseruerunt, et ad Ecclesiæ communionem redierunt. Köln 1576, Digitaalselt, Digitaalselt Andr. Patricii Nideci Praepositi Varsovien: Gratulationum triumphalium ex Moscovitis Orationes III. Ad Stephanum Batorium Regem Poloniarum inclytum, pro clero Varsoviensi., 1583 M. Tullii Ciceronis Consolatio, vel De luctu minuendo. Fragmenta eius à Carolo Sigonio, & Andrea Patritio exposita. Antonij Riccoboni iudicium, quo illam Ciceronis non esse ostendit. Caroli Sigonij pro eadem orationes II., Frankfurt, Lyon 1584, Pariis 1585, (Digitaalselt) M. Tullii Ciceronis Consolatio. Liber, quo seipsum de Filiae morte consolatus est. Nunc primùm repertus, & inlucem editus. Cicero, Marcus Tullius, Erfurt : Mechler, Esaias, 1584/1585 M. T. Ciceronis Fragmenta ab Andrea Patricio collecta & in quatuor tomos digesta., Lyon 1585 (GoogleBooks), (Frankfurt 1589 ESTERis, Digitaalselt) (koostaja) M. Tullii Ciceronis Scriptorum Fragmenta; A Roberto Stephano, Carolo Sigonio, Andrea Patricio &c. collecta. Accedit Fr. Fabricii Marcodurani Historia Ciceroniana, Per Consules descripta, & in annos LXIV. distincta., Lugd. Batavor. : Ex Officinâ Elsevirianâ, 1642, (ESTERis) Nidecius (Nidecki) on tuletatud Nideki külast, Nida jõe ääres Väike-Poola vojevoodkonnas Bīskapa Nidecka kapa piemineklis Cēsu Sv. Jāņa baznīcā Kristīne Ogle: Kontrreformācijas epizode Vidzemē. Patrīcija Nidecka kapene kā jauna paradigma Latvijas mākslā // Mākslas Vēsture un Teorija, Nr. 5, 2006, lk. 36–41 link[alaline kõdulink] Friedrich Konrad Gadebusch: Livländische Bibliothek, nach alphabethischer Ordnung" II, Riga 1777., lk. 340–347 Johann Friedrich von Recke; Karl Eduard Napiersky: Allgemeines Schriftsteller- und Gelehrten-Lexicon der Provinzen Livland, Esthland und Kurland. 3 köide L–R, Mitau 1831, lk. 386–387 Johann Samuel Ersch, Johann Gottfried Gruber: Allgemeine Encyklopädie der Wissenschaften und Künste. O–Z (30. osa: PASCH-PAUKENPERLEN), Leipzig 1840, lk. 373–375 CERL Thesaurus: Nidecki, Andrzej P. (1522–1587)
MMA Raju

MMA Raju on Eesti sportliku vabavõitluse liiga. Võistlus toimub kaks korda aastas, vaheldumisi Tartus ja Tallinnas. Raju matšid toimuvad spetsiaalselt sportliku vabavõitluse jaoks tehtud võrkaiaga piiratud areenil, mida kasutavad ka maailma suurimad antud spordiala organisatsioonid. See tagab võistlejate turvalisuse ning ühtlasi annab sportlikule duellile täiendava gladiaatorliku võlu. Eestis on säärane võistlusareen ainulaadne[viide?]. Koduleht http://mma.ee/et/raju/mis-on-raju
Virgo Sirvi

Virgo Sirvi (pseudonüüm) on eesti kriminaalromaanide autor, kelle tegelikku nime pole avalikustatud. Kirjanik elab ja töötab Tallinnas. Tema teoste peategelasteks on ooperikriitik Andra ja Pärnu politseiuurija Jaan. "Mõrv mudaravilas". 3 lühikriminulli, 2007 "Mõrv Kadriorus: haaremimäng", 2007 "Viini plika ja Mozarti kuldmuna", 2008 "Mõrv Helsingi südames: Carmeni habaneera", 2008 "Armukadeduse valem: saatuslik Hurghada", 2009 "Suudlus surnuaial: liblikamängu-tüdruk", 2015 "Surm suitsusaunas: halli papagoi ninanips", 2016 Pärnu politseinik Jaan tegutseb jälle.[alaline kõdulink] Pärnu Postimees, 16. jaanuar 2008. Lk. 11 Silja Joon. Kaante vahele said Pärnus sündinud krimilood. Pärnu Postimees, 04. aprill 2007. Lk. 10 Virgo Sirvi – Mõrv Kadriorus: haaremimäng (2007). Blogi loterii, 11. November 2008 Virgo Sirvi – Viini plika ja Mozarti kuldmuna (2008). Blogi loterii, 12. Oktoober 2010 Virgo Sirvi – Mõrv Helsingi südames: Carmeni habaneera (2008). Blogi loterii, 20 November, 2008 Virgo Sirvi – Armukadeduse valem: Saatuslik Hurghada (2009). Blogi loterii, 28. Juuni 2009 Toomas Velmet. Pärnus tasub talvelgi käia... Sirp, 6. veebruar 2009
Gugol

Gugol (inglise keeles googol) on arv 10100 ehk number 1, millele järgneb sada nulli: 10 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000. Ingliskeelse sõna googol mõtles välja Milton Sirotta (1911–1981), kes oli Ameerika matemaatiku Edward Kasneri vennapoeg. Kasner tutvustas mõistet teoses "Mathematics and the Imagination" (1940). 2001. aastal oli Briti telemängu "Kes tahab saada miljonäriks?" miljoninaelane küsimus "Kuidas nimetatakse arvu üks, millele järgneb sada nulli?" Tootjafirma keeldus võiduraha välja maksmast, kuna kahtlustas, et mängu võitja juhindus vastates abikaasa ja veel ühe abilise köhatustest. Kõik kolm mõisteti süüdi. Google sai nime, kui ingliskeelne sõna googol eksikombel valesti kirjutati. Google Googolplex Newman, James R., toim (2000). The world of mathematics, volume 3. Mineola, New York: Dover Publications. Lk 2007–2010. ISBN 978-0-486-41151-4. Kasner, Edward; Newman, James R. (1940). Mathematics and the Imagination. New York: Simon and Schuster. ISBN 0-486-41703-4. Kopli, Kaivo (15. märts 2003). "Kuidas saada miljonäriks?". Eesti Päevaleht. Vaadatud 21. jaanuaril 2023. "Millionaire trio escape jail". BBC. 8. aprill 2003. Vaadatud 21. jaanuaril 2023. Koller, David (jaanuar 2004). "Origin of the name "Google"". Stanford University. Vaadatud 21. jaanuaril 2023. WolframMathWorld
Lembi Vaher

Lembi Vaher (sündinud 11. veebruaril 1987) on eesti teivashüppaja. Tema nimel oli naiste teivashüppe Eesti rekord 4.23 (25. veebruar 2012), kuni Reena Koll 5. veebruaril 2013 selle ühe sentimeetriga ületas. Lembi Vaheri välisrekord 4.09 on saavutatud 25. juunil 2009 Kohilas. See oli Eesti rekord, kuni selle ületas Reena Koll. Tema isa on tsirkusejuht Vello Vaher, ema Aita Vaher on vabakutseline näitleja, draama- ja kõnetehnika õpetaja, laulja ja tsirkusekloun. Ta noorem õde Endla on tulnud Eesti noorte meistriks teivashüppes, kuid on tuntud enam fitnessi harrastajana ja rühmvõimlejana, vanem õde Linda on näitleja ja kõige noorem laps Lemme on tegelenud rühmvõimlemisega, nagu vanem õde Endla, ja trampoliini hüpetega. Lembi Vaher Rahvusvahelise Kergejõustikuliidu kodulehel (inglise) Biograafia ESBL-is Pärt Talimaa. Lembi Vaheri: elus käivad tsirkus ja sport käsikäes, epl.delfi.ee, 10. märts 2012
Tiit Sepa

Tiit Sepa (1. juuli 1964 – 22. mai 2017) oli eesti harrastuskunstnik ja kirjanik. Märjamaal elanud Sepa tegeles peamiselt akvarellide, pastell- ja õlimaalidega ning puuskulptuuridega. Tema esimesed jutud avaldati varjunime all ajakirjas Maarja. 2002. aastal osales teosega "Ajatu elu" kirjastuse Ersen romaanivõistlusel ning debüütromaan ilmus sama aasta septembris. Järgnenud aastatel ilmus mitu Tiit Sepa põnevus- ja kriminaalromaani, mille peategelased olid kunstnik Hinno ja tema armsam salapolitseinik Synne. 2006. aastal kirjutas ta krimisarja "Kelgukoerad" avaosa "Kiusamine koolis". Tiit Sepa juhendas kohalikku luuleklubi. Tiit Sepa hukkus ööl vastu 22. maid 2017 kodus toimunud tulekahjus. "Väike ämblik" (lastejutt). Nädaline (Lastele) 27. juuni 1997; lk. 10. "Nõid". Järjejutu: Nädaline, Nädaline, 29. juuni – 26. oktoober 1999 "Poissmeeste õhtu". Järjejutt: Nädaline, 19. oktoober 2000 – 27. jaanuar 2001 "Ajatu elu", Ersen 2002 "Neitsi", Ersen 2003 "Thori päev", Ersen 2003 "Vana Henri lood" (1. osa), Ersen 2003 "Vana Henri lood" (2. osa), Ersen 2004 "Hullumaja", Ersen 2005 "Deemon", Ersen 2007 "Hommik ühele", Ersen 2007 "Eefa hüüdnimega Siug", Ersen 2008 "Eratunnid", Ersen 2008 "Kodukäija", Ersen 2010 "Olen ammu tahtnud sinust loobuda", Ersen 2011 Hugo Murre. Kodumaja võiks maalile jäädvustada. Märjamaa Nädalaleht, 27. august 2008 Viivi Hallik. Tiit Sepa uus näitus. Tiit Sepa näitus on kui suve pikendus. Märjamaa Nädalaleht, 16. september 2009 Tiit Sepa elab oma loodud maailmas. Kirjamehe ja maalija Tiit Sepa viljakas aasta. Märjamaa Nädalaleht, 7. jaanuar 2004 Maire Kõrver. Jüri koolipoisid kirjutasid uurimuse Tiit Sepa elust.[alaline kõdulink] Nädaline, 7. august 2004, lk. 14 Maire Kõrver. Märjamaa kirjamees sai uue Eesti põneviku stsenaristiks.[alaline kõdulink] Nädaline (2006) 9. veebruar 2006, lk. 5 Tiit Sepa. Writer. IMDb Reet Saar. Helle-Maie Nurme ületas valge paberi vastupanu. Märjamaa Nädalaleht, 20. aprill 2005 Delfi. "Raplamaal hukkus tulekahjus kirjanik ja "Kelgukoerte" kaasautor Tiit Sepa". Delfi. Sirje Olesk. Mastimännid ja muu mets : mitmekülgsuse võlu Eesti proosast aastal 2007. Looming (2008) nr. 3, märts Vaapo Vaher. Lasteaia ja lõbumaja vahel. Eesti proosa 2008. (12. lõik). Looming (2009) nr. 3, märts Tiit Sepa – Eefa hüüdnimega Siug (2008). Blogi loterii, 5. jaanuar 2009 Tiit Sepa – Kodukäija (2010). Blogi loterii, 14. oktoober 2010 Vivika Veski. Kabalas sai vaadata Tiit Sepa maale. Nädaline, 4. mai 1999, lk. 6 Maire Kõrver. Tiit Sepa tõi lasteraamatukokku jõulumeeleolu. Nädaline, 21. detsember 1999, lk. 5 Maire Kõrver. Märjamaa luuleklubi juht [Tiit Sepa] avaldab "Luulutaja äpardised". Nädaline, 11. märts 2003, lk. 2 Maire Kõrver. Sepa kunsti- ja kirjatööd Märjamaa raamatukogus. Nädaline, 25. oktoober 2003, lk. 3 Tiia Truu. Kehtnalased kohtusid kirjamees Tiit Sepaga. Nädaline, 17. mai 2007, lk. 2 Tiit Sepa tutvustus. Kirjastus Ersen Kunstnik Tiit Sepa teos. Okidoki
Matthias Siegmann

Matthias Siegmann (1607 Altenhaus Magdeburgi lähedal, Brandenburgi mark – 1696 Tallinn) oli Eesti vaimulik. Siegmann immatrikuleeriti 2. mail 1629 Wittenbergi ülikooli. Oli 4. oktoobrini 1635 Salzwedeli (asub praeguse haldusjaotuse järgi Saksi-Anhalti liidumaal). Oli arvatavasti juba aastast 1636–1640 Haapsalu Püha Johannese koguduse adjunktõpetaja (Heinrich Lindemanni abiline vaimulikus ametis), aastal 1641 (andis ametivande 11. mail 1641) sama koguduse abiõpetaja, aastatel 1641–1657 sama koguduse õpetaja. Piiskopi visitatsioonil aastal 1639 nõuti hingekarjaselt, et ta õpetaks Stahli manuaali alusel katekismuse viit peatükki, palveid ja pihisõnu ning kuidas neid hiljem palvetes kasutada. Kõrvaldati 12. veebruaril 1657 ametist kui fanaatik ja impos mentis (aru kaotanud). Tema sooviks oli kõik rahvad ühte usku liita, oli tugevalt mõjutatud sünkretismi ideoloogiast. Läks Saksamaale, kus kulutas ära kogu oma varanduse ja pöördus seejärel Eestimaale tagasi. Kutsuti aastal 1667 Anna koguduse abiõpetajaks tingimusel, et ei jutlusta enam oma usulisi vaateid. Oli Anna koguduse abiõpetaja aastatel 1667–1680. Andis seejärel vanaduse tõttu koguduse teenimise üle väimehele Johannes Victorinus Boretiusele ning elas ise Tallinnas. Ta maeti 9. juulil 1696 Tallinna Niguliste kirikusse. Tema väimees Johannes Victorinus Boretius oli Anna koguduse adjunktõpetaja, Saarde Katariina koguduse õpetaja, Rõuge Maarja koguduse õpetaja, hooldades ka Vastseliina Katariina kogudust. Liivi Aarma Põhja-Eesti vaimulike lühielulood 1525–1885 Tallinn 2007
Meistriliiga (täpsustus)

Meistriliiga võib tähendada mitut liigat: Meistriliiga, Eesti meeste jalgpalli kõrgeim liiga Meistriliiga (jäähoki), Eesti jäähoki kõrgeim liiga Korvpalli Meistriliiga, Eesti korvpalli kõrgeim liiga Rannajalgpalli Meistriliiga, Eesti rannajalgpalli kõrgeim liiga Saalijalgpalli Meistriliiga, Eesti saalijalgpalli kõrgeim liiga Meistriliiga (saalihoki), Eesti saalihoki kõrgeim liiga Naiste Meistriliiga, Eesti naiste jalgpalli kõrgeim liiga Naiste Meistriliiga (korvpall), Eesti naiste korvpalli kõrgeim liiga Naiste Hokiliiga, Eesti naiste jäähoki kõrgeim liiga Eesti meistrivõistlused käsipallis (Käsipalli meistriliiga) Eesti meistrivõistlused võrkpallis Eesti naiste meistrivõistlused võrkpallis
Ipswich Town FC

Ipswich Town Football Club on Inglismaa jalgpalliklubi, mis tegutseb Ipswichis. See mängib Inglismaa kõrgliigas Premier League. Ipswich Town on tulnud korra Inglismaa meistriks (hooajal 1961–62). Hooaegadel 1980–81 ja 1981–82 on saadud Inglismaa kõrgliigas teine koht. Hooajal 1977–78 võideti Inglismaa karikas ja hooajal 1980–81 UEFA karika. 2023. aastal tõusis Ipswich Town Inglismaa tugevuselt kolmandast liigast League One esiliigasse ja aasta hiljem kohe kõrgliigasse. Enne hooaega 2024/25 mängis Ipswich Town Inglismaa Premier League'is viimati hooajal 2001/02. Ipswich Towni suurim rivaal on Norwich City. Kahe klubi vaheline rivaliteet on tuntud "East Anglia derbyna". Seisuga 30. august 2024 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "First Team Squad". Vaadatud 31. juulil 2024. Ametlik koduleht
Kadri Pihla

Kadri Pihla (aastast 2015 Kadri Vaultier; sündinud 7. augustil 1976) on eesti lumelaudur. Ta on esimene eestlane, kes on pääsenud X Gamesi võistlusele. Ta on esimene eestlane, kes jõudis lumelauakrossi FIS MK-etapil finaali. Veebruaris 2011 sai ta Kanadas Stonehamis 11. koha. Märtsis 2011 saavutas ta Itaalia MK-etapil 16. koha. http://vikerraadio.err.ee/spordiklipp?main_id=3357576&s=start[alaline kõdulink] http://arhiiv.sport.err.ee/index.php?06120893[alaline kõdulink] http://arhiiv.sport.err.ee/index.php?06122287[alaline kõdulink] Biograafia ESBL-is
Barnsley FC

Barnsley Football Club on 1887. aastal loodud jalgpalliklubi Inglismaal Barnsleys. See mängib Inglismaa jalgpalli tugevuselt teises liigas Football League Championship. Hooajal 1909–10 kaotas Barnsley FA Cupi finaalis kordusmängus Newcastle Unitedile 2:0 (esimene mäng lõppes 1:1 viigiga). Ülejärgmisel hooajal võitis klubi karika, alistades finaalis (taas kordusmängus) West Bromwich Albioni (esimene mäng - viik 0:0). 1997–98 on ainus hooaeg, mil on mänginud Inglismaa kõrgliigas. Klubi koduväljak on Oakwell, mis mahutab 23 287 inimest. Seisuga 1. juuli 2019 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Ametlik koduleht
Bradford City AFC

Bradford City Association Football Club on Inglismaa jalgpalliklubi, mis mängib tugevuselt kolmandas liigas Football League One. Klubi on võitnud Inglismaa karika (1911). Bradford on mänginud aastatel 1908–1922 ja 1999–2001 Inglismaa kõrgliigas. Jalgpalliklubi asutati Bradfordis 1903. aastal. Jalgpalliklubi asutamine tõi West Riding of Yorkshire'i alternatiivi ragbi kõrvale. Kohe valiti klubi The Football League'i teise liigasse, vahetades välja Doncaster Roversi. Klubi kodustaadioniks sai Valley Parade, kus peetakse oma kodumänge siiani. Peter O'Rourke'i juhtimisel jõudis klubi 1908 kõrgemasse liigasse ja 1911 karikavõistluste finaali, kus alistati korduskohtumises Newcastle United. Inglismaa jalgpall liigasüsteemi kolmandal ja neljandal tasandil püsiti kuni hooajani 1985–1986. Sel ajal tabasid klubi rahalised raskused. 1985 toimus klubi kodustaadionil tulekahju, kus hukkus 56 inimest. Hooajal 1998–1999 õnnestus klubil lõpuks jõuda kõrgliigasse, Premier League'i. Esimesel hooajal kõrgliigas püsiti, kuid järgmisel sealt langeti. Aastal 2000 jõuti Euroopa klubide võistlustele Intertoto Cup, kuid poolfinaalis kaotati Peterburi Zenitile. 2004 tabasid klubi taas rahalised raskused ja klubi langes madalamasse liigasse. Klubi päästeti küll pankrotist, kuid 2007 langeti The Football League'i madalamasse liigasse. Alles hooajal 2012–2013 jõuti kõrgemasse liigasse. Klubi kodustaadion on Valley Parade, mis ehitati 1886 ragbiklubile Manningham. Algselt mahutas staadion 18 000 pealtvaatajat. Staadioni laiendati aastate jooksul ja 1911 mahutas see 39 146 pealtvaatajat. Valley Parade hävis peaaegu täiekult tulekahjus 1985. aastal, mil hukkus 56 inimest. Pärast seda tehti staadionil ümberehitus. Praegu mahutab staadion 25 136 pealtvaatajat. Ametlik koduleht
Charlton Athletic FC

Charlton Athletic Football Club on Inglismaa jalgpalliklubi, mis tegutseb Londonis Charltoni paikkonnas. See mängib Inglismaa jalgpalli esiliigas Championship. Klubi asutati 1905. aastal. Inglismaa jalgpalli kõrgliigas mängis Charlton Athletic viimati hooajal 2006–07. Klubi koduleht
Coventry City FC

Coventry City Football Club on Inglismaa jalgpalliklubi Coventryst, mis mängib tugevuselt kolmandas liigas. Klubi asutati 1883. aastal ja liigamängudes hakati osalema 1919. aastal. Aastani 1898 oli klubi nimi Singers FC. 1987 võitis klubi Inglismaa karika, alistades finaalis Tottenham Hotspuri. Aastatel 1967–2001 mängis klubi Inglismaa kõrgliigas. Aastatel 1899–2005 pidas Coventry oma kodumänge Highfield Roadi staadionil. 2005. aastast mängitakse 32 609 pealtvaatajat mahutaval Ricoh Arenal, mis avati 2005. aasta augustis. Ametlik koduleht